**ZMLUVA O DIELO**

uzatvorená v zmysle § 536 a následne zákona č. 513/1991 Zb. v znení neskorších predpisov

(Obchodný zákonník)

1. ZMLUVNÉ STRANY
   1. Objednávateľ:   
      Obchodné meno, alebo názov: printlab, s. r. o.  
      Sídlo: Istrijská 8/D, 841 07 Bratislava, Slovenská republika

IČO: 50743937

DIČ: 2120456085

IČ DPH: -

Bankové spojenie: Tatra banka, a.s.

Číslo účtu IBAN: SK75 1100 0000 0029 4305 0061

Štatutárny zástupca: Tomáš Tkáč, konateľ spoločnosti

Registrácia: Okresný súd Bratislava I, oddiel: Sro, vložka č. 117770/B  
(ďalej ako „Objednávateľ“)

* 1. Zhotoviteľ:  
     Obchodné meno, alebo názov:   
     Sídlo:   
     IČO:   
     DIČ:   
     IČDPH:   
     Bankové spojenie   
     Číslo účtu:   
     Štatutárny zástupca:

(ďalej ako „Zhotoviteľ“)

1. DEFINÍCIA A INTERPRETÁCIA POJMOV
   1. „**Projekt**“ je zámer Objednávateľa pripravený a realizovaný v zmysle oprávnení, ktoré sú definované podmienkami výzvy.
   2. „**Výzva**“ je oznámenie o možnosti predkladania žiadostí o finančný príspevok na podporu aktivít v rámci operačného programu: „**Integrovaný regionálny operačný program**“, Kód výzvy **IROP-PO3-SC31-2016-5**.
   3. „**RO**“ alebo „**Riadiaci orgán**“ – národný, regionálny alebo miestny verejný orgán alebo súkromný orgán určený členským štátom, ktorý je zodpovedný za riadenie operačného programu. Riadiacim orgánom je **Ministerstvo pôdohospodárstva a rozvoja vidieka SR**.
   4. „**SO**“ je sprostredkovateľský orgán, plní úlohy riadiaceho orgánu. Pre výzvu kód **IROP-PO3-SC31-2016-5** je sprostredkovateľským orgánom **Ministerstvo kultúry Slovenskej republiky**.
   5. „**Zmluva o poskytnutí NFP**“ dvojstranný právny úkon stanovujúci zmluvné podmienky, práva a povinnosti prijímateľa a Zhotoviteľa NFP pri jeho poskytnutí na realizáciu aktivít projektu, ktoré sú predmetom schválenej ŽoNFP.
   6. „**Poskytovateľ NFP**“ je **Ministerstvo kultúry Slovenskej republiky**, ktorý žiadateľovi na základe účinnej Zmluvy o poskytnutí NFP poskytne časť finančných prostriedkov na realizáciu projektu.
2. PREDMET ZMLUVY
   1. Predmetom tejto Zmluvy je záväzok Zhotoviteľa zhotoviť dielo pre Objednávateľa podľa špecifikácie a požiadaviek uvedených v prílohe č. 1 Zmluvy a záväzok Objednávateľa dodať Zhotoviteľovi všetky nevyhnutné potrebné podklady, oznámiť svoje požiadavky na obsah, formu a rozsah diela, prevziať hotové dielo najneskôr posledný deň lehoty na zhotovenie diela a zaplatiť Zhotoviteľovi cenu za zhotovené dielo podľa článku 6.
   2. Objednávateľ poskytne Zhotoviteľovi potrebnú súčinnosť, najmä podklady nevyhnutné na plnohodnotné a správne zhotovenie diela, ktoré je predmetom tejto Zmluvy.
3. DIELO
   1. Dielom podľa tejto Zmluvy je zhotovenie softvérovej aplikácie, zameranej na predaj samostatne navrhovaných tlačových produktov a jeho implementácia do webového portálu zadávateľa (ďalej len Dielo). Podrobná špecifikácia diela je uvedená v prílohe č: 1 tejto Zmluvy.
   2. Zhotoviteľ sa zaväzuje zabezpečiť realizáciu diela, ktoré je predmetom tejto Zmluvy osobami oprávnenými na vykonávanie uvedených činností.
4. LEHOTY PLNENIA ZÁVÄZKOV
   1. Termín plnenia predmetu Zmluvy je do **90** **kalendárnych dní** odo dňa nadobudnutia účinnosti tejto Zmluvy.
   2. Miestom dodania predmetu Zmluvy sú prevádzkové priestory Objednávateľa nachádzajúce sa na adrese: **Bučany, 919 s28 Bučany, Slovenská republika** (ďalej len „miesto dodania“).
   3. Zhotoviteľ sa zaväzuje poskytovať v súvislosti s predmetom Zmluvy Objednávateľovi poradenstvo a súčinnosť aj po skončení realizácie projektu, alebo po vyčerpaní finančných prostriedkov určených na predmet tejto Zmluvy, a to bezodplatne, až do ukončenia obdobia udržateľnosti projektu.
5. ODMENA ZA ZHOTOVENIE DIELA
   1. Cena za predmet Zmluvy je stanovená na základe výsledkov zrealizovaného verejného obstarávania.
   2. Cena za zhotovenie diela je stanovená vo výške:  
      cena bez DPH: EUR  
      DPH 20%: EUR  
      **cena spolu s DPH: EUR**
6. PLATOBNÉ PODMIENKY
   1. Odmenu podľa článku 6. bude Zhotoviteľ fakturovať len za riadne dodaný a následne Objednávateľom prevzatý predmet Zmluvy.
   2. Zhotoviteľ vystaví faktúru len za dodanie predmetu Zmluvy, ktorý Objednávateľ riadne prevzal.
   3. Podkladom pre úhradu ceny za zhotovenie diela bude faktúra Zhotoviteľa. Faktúra je uhradená dňom pripísania finančnej čiastky na účet Zhotoviteľa, za podmienky správnych náležitostí vystaveného daňového dokladu.
   4. Po predložení a odsúhlasení faktúry je Objednávateľ povinný vykonať úhradu v lehote 60 dní.
   5. V prípade, že dôjde k zrušeniu alebo odstúpeniu od Zmluvy z dôvodov na strane Objednávateľa, bude Zhotoviteľ práce rozpracované ku dňu zrušenia alebo odstúpenia fakturovať Objednávateľovi vo výške percentuálneho rozpracovania poskytovaných prác. Objem prác musí byť odsúhlasený Objednávateľom.
7. ZODPOVEDNOSŤ
   1. Zhotoviteľ zodpovedá za to, že predmet tejto Zmluvy bude realizovaný a dodaný podľa tejto Zmluvy, v súlade s platnou legislatívou a metodickými usmerneniami SO/RO a Zhotoviteľa NFP a Objednávateľa.
   2. Zhotoviteľ v plnej miere zodpovedá za nedostatky, ktoré majú ním spracované výstupy a v prípade, že v nich budú identifikované nedostatky je povinný ich bezodkladne odstrániť.
   3. Zhotoviteľ nezodpovedá za nedostatky, ktoré boli spôsobené použitím podkladov prevzatých od Objednávateľa a Zhotoviteľ ani pri vynaložení všetkej odbornej starostlivosti nemohol zistiť ich nevhodnosť, prípadne na to upozornil Objednávateľa a ten na ich použití trval.
   4. Pre prípad identifikovaných nedostatkov dojednávajú zmluvné strany právo Objednávateľa požadovať a povinnosť Zhotoviteľa zabezpečiť bezplatne odstránenie identifikovaných nedostatkov. Možnosť iného dojednania nie je vylúčená. Zhotoviteľ sa zaväzuje prípadné nedostatky odstrániť bez zbytočného odkladu.
8. ĎALŠIE DOJEDNANIA
   1. Zhotoviteľ bude pravidelne, respektíve na základe požiadavky, informovať Objednávateľa o stave implementácie predmetu Zmluvy.
   2. Zhotoviteľ bude pri vypracovávaní predmetu Zmluvy postupovať s odbornou starostlivosťou. Zaväzuje sa dodržiavať aktuálne platnú legislatívu, metodické príručky vydané RO/SO a Zhotoviteľom NFP súvisiace s implementáciou projektu a podmienky tejto Zmluvy.
   3. Prípadné zmeny tejto Zmluvy musia byť v súlade s § 18 Zákona č. 343/2015 Z. z. Zákon o verejnom obstarávaní a o zmene a doplnení niektorých zákonov a Zmluvou o poskytnutí nenávratného finančného príspevku a jej prílohami.
   4. Objednávateľ je oprávnený používať Dielo alebo vykonávať práva viažuce sa k nemu na základe vecne, miestne neobmedzenej, výhradnej, bez osobitného súhlasu Zhotoviteľa, prevoditeľnej, v písomnej forme vyjadrenej licencie (súhlasu), ktorej obsahom nebudú žiadne obmedzenia Objednávateľa pri používaní Diela alebo pri vykonávaní iného práva, ktoré by vyžadovali dodatočný alebo osobitný súhlas Zhotoviteľa na uplatňovanie majetkových práv, alebo dodatočný alebo osobitný súhlas Zhotoviteľa na vykonávanie iného práva k majetku, ktorý je predmetom Zmluvy, v dôsledku čoho bude Objednávateľ oprávnený všetky práva k Dielu nerušene a neobmedzene aplikovať, užívať, používať, šíriť, rozmnožovať, prepracovať, spracovať, adaptovať, ďalej vyvíjať a chrániť a nakladať s ním na ľubovoľný účel a to minimálne do ukončenia obdobia udržateľnosti Projektu, pripadne v rovnakom rozsahu ich previesť, či poskytnúť čiastočne alebo v celosti tretej osobe v súlade so Zmluvou o poskytnutí NFP, pričom takáto licencia sa poskytuje bezodplatne a bezpodmienečne.
   5. Objednávateľ požaduje, aby sa Zhotoviteľ zaviazal strpieť výkon kontroly/auditu/overovania súvisiaceho so zhotoveným dielom kedykoľvek počas plnenia predmetu zákazky a v nevyhnutnej dobe aj po ukončení zákazky a poskytnúť všetku potrebnú súčinnosť pri výkone kontroly/auditu.

Oprávnené osoby sú:

* 1. Poskytovateľ a ním poverené osoby,
  2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
  3. Najvyšší kontrolný úrad SR a ním poverené osoby,
  4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
  5. Splnomocnení zástupcovia Európskej Komisie a Európskeho dvora audítorov,
  6. Orgán zabezpečujúci ochranu finančných záujmov EÚ,
  7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

9.6 Zhotoviteľ je povinný oznámiť akúkoľvek zmenu údajov o subdodávateľovi,

9.7 Zhotoviteľ predloží zoznam všetkých subdodávateľov, v prípade ak bude realizovať dielo aj prostredníctvom subdodávateľov.

9.8 V prípade, že zhotoviteľ nebude realizovať dielo prostredníctvom subdodávateľov, podpisom tejto zmluvy čestne vyhlasuje, že nemá subdodávateľov.

* 1. V prípade zatajenia subdodávateľov, zhotoviteľ uhradí všetky vzniknuté škody na predmete zákazky v plnom rozsahu.
  2. Zhotoviteľ uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

1. ZÁVEREČNÉ USTANOVENIA
   1. Meniť alebo dopĺňať text tejto Zmluvy je možné len formou písomných dodatkov, ktoré budú podpísané zástupcami oboch zmluvných strán.
   2. K návrhom dodatkov k tejto Zmluve sa zmluvné strany zaväzujú vyjadriť v lehote 7 dní odo doručenia dodatku druhej strane.
   3. Na vzťahy osobitne neupravené touto Zmluvou sa vzťahujú príslušné ustanovenia Obchodného zákonníka.
   4. Účastníci Zmluvy týmto vyhlasujú, že táto Zmluva zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.
   5. Zmluva je vypracovaná v troch vyhotoveniach, pričom Objednávateľ obdrží dve a Zhotoviteľ jedno vyhotovenie.
   6. Táto zmluva je platná jej podpisom Zmluvnými stranami a nadobúda účinnosť splnením všetkých nasledujúcich podmienok:
   7. schválením zákazky zo strany poskytovateľa NFP, t.j. doručením správy z kontroly dokumentácie z príslušného verejného obstarávania Objednávateľovi;
   8. vystavením písomnej objednávky na dodávku predmetu zmluvy Zhotoviteľovi;

Bratislava, dňa..............................

......................................................... .........................................................

Objednávateľ Zhotoviteľ

Príloha č. 1

**ŠPECIFIKÁCIA PREDMETU ZMLUVY**

Cieľový produkt je softvérová aplikácia (ďalej Aplikácia), zameraná na predaj samostatne navrhovaných tlačových produktov (ďalej Produkt).

Aplikácia bude skladať zo 4 hlavných častí:

* Klientsky frontend
* Autorský backend (pre umelcov a autorov)
* Admin backend
* Online editor

**Funkčné požiadavky**  
Funkčné požiadavky na systém sú definované na základe časti aplikácie.

KLIENTSKÝ FRONTEND

* Landing page - horné menu s podstránkami a košíkom, Head Slide banner, zoznam kategórií produktov, search bar, footer
* Manažované statické podstránky - O nás, Kontakt, Doprava a platby, Obchodné podmienky, Reklamačný poriadok, Ochrana osobných údajov, Portfólio realizovaných prác (galleria s lightboxom).
* Blog (integrovaná možnosť automatického postovania na soc. siete)
* Prehľad kategórií produktov (Kalendáre, Fotoknihy, Obrazy …)
* Detail kategórie produktu - Carousel galéria, popis produktu, výber parametrov produktu, výber počtu kusov, zobrazenie jednotkovej ceny a celkovej ceny, zobrazenie zliav
* Galéria umeleckých prác, pridanie umeleckej práce do košíka
* Detail košíku a checkout objednávky + uploader pre nahranie podkladov od užívateľa
* Viacero spôsobov dopravy - kuriér, osobný odber, slovenská pošta
* Viacero platobných metód - karta, prevod na účet, Internet banking, na dobierku, v hotovosti,
* Zľavové kupóny a VIP klientská zľava
* Online chat
* Registrácia a prihlásenie - formulárom na stránke alebo cez sociálne siete (Facebook, Google) s potrebou doplnenia dodatočných údajov
* Social icons
* Klientská zóna pre prihlásených používateľov
* Prehľad objednávok s náhľadom vytvorených položiek
* Znovuobjednanie položiek
* Profil klienta - dodacia a fakturačná adresa, cenová úroveň klienta (gold, medal, bronze..)
* Uložené rozrobené objednávky a možnosť pokračovať vo vytváraní
* Newsletter

BACKEND PRE UMELCOV

* Prihlásenie do svojho konta
* Prehľad svojich prác, dizajnov
* Prehľad počtu nákupov dizajnov
* Upload nových dizajnov
* Správa vlastného konta - firemné a platobné údaje

ADMIN BACKEND

* Dashboard - štatistiky, panely s prehľadom aktivít, nových objednávok a pod
* Manažment produktov - popis, ceny, galéria, voliteľné parametre produktu
* Funkcia na automatický výpočet ceny produktu (zo zadanej ceny za 1 ks a minimálnej predajnej ceny)
* CMS
* Manažment statických stránok
* Manažment bannerov
* Manažment horného menu a footera
* CRM
* Prehľad a správa klientov (filter na základe objemu objednávok, aktivity, lokality, pohlavia)
* Detail klienta - jeho objednávky, suma objednávok, nastavovanie cenovej úrovne úrovne
* Newsletter (grafické šablóny emailov s možnosťou pridávania textov a obrázkov, zasielanie na vybranú DTB uživateľov v html formáte)
* Integrovaná správa emailov (prijímanie, odosielanie a archivácia emailov, rozšírené možnosti práce s emailami – download a správa príloh, vytváranie užívateľského konta, vytvorenie novej objednávky a cenovej ponuky adminom, vyhľadávanie)
* Manažment zliav
* Výška VIP zliav
* Časovo limitované zľavy na vybrané produkty / všetky produkty (zľava v %, X+1 zadarmo)
* Množstevné zľavy
* Manažment dopravy - typy a ceny dopravy s potrebným časom dodania (záleží aj od typu produktu)
* Manažment platieb - typu platieb a ich ceny
* Manažment úloh
* Objednávky - zoznam, detail, akcie s objednávkou
* Položky - zoznam položiek z objednávok a ich akcie
* Faktúry
* Expedícia - expedičné boxy pre každú objednávku s prehľadom, ktoré položky sú už expedovatelné
* Pridávanie poznámok k objedávkam, položkám, faktúram
* Výrobné boxy - zoskupovanie objednaných položiek do boxov na základe typu produktu
* Dynamický kalendár vyťaženia produkcie / objemu zákaziek - kalendárový prehľad úloh na deň
* Správa užívateľov
* Štatistika predaju umeleckých dizajnov - generovanie podkladov na vyplácanie umelcov
* Interný chat
* Manažment editora
* Manažment preddefinovaných šablón
* Nastavenia editora pre jednotlivé typy produktov (orientácia, rozmery, rozloženia strán)
* Automatické systémové akcie
* Generovanie EAN a QR kódov pre objednávky a ich položky
* Posielanie notifikácií klientom o zmene statusu objednávky
* Nahrávanie tlačových podkladov položiek objednávky na externý server
* Generovanie, úprava a zasielanie faktúr (vytváranie ostrých a zálohových faktúr, objednávok, sledovanie splatnosti, rozšírené štatistiky)
* Generovanie závozov UPS, GLS cez ich API
* Backup dát na cloudové úložisko
* Zabezpečené API pre komunikáciu s mobilnou aplikáciou

ONLINE EDITOR

* Vloženie a editácie fotografie - zmena veľkosti, otočenie, zmena pomeru strán, aplikovanie filtrov, crop.
* Vloženie a editácia textu
* Výber grafickej šablóny - preddefinované šablóny, vlastný motív, farba pozadia + možnosť nahrania vlastného pozadia (fotografie)
* Uloženie rozpracovanie práce pre prihláseného používateľa
* Náhľad stránok dokumentu
* Navigácia medzi stranami dokumentu
* Výber rozloženia na stránke alebo vlastné rozloženie
* Generovanie tlačových podkladov podľa štandardu ISO 15930-1:2001: PDF/X-1a:2001 (press dáta v CMYK, orezové značky, spadávka, definovaný bleed a crop box, embedovanie fontov)
* zabezpečené API pre komunikáciu s mobilnou aplikáciou

**Nefunkčné požiadavky**

* Responzívny dizajn
* Optimalizovaný page load
* klientska časť do 2s
* admin časť dashboard do 5s, jednotlivé sekcie do 3s
* online editor do 2s
* Server side rendering klientskej časti pre crawlovanie robotmi
* Online editor ako javascriptová single page aplikácia
* Žiaden flash
* Bezpečnosť aplikácie (OWASP Top 10)
* SSL

Bratislava, dňa ..............................

......................................................... .........................................................

Objednávateľ Zhotoviteľ

Príloha č. 2[[1]](#footnote-2)

**Podrobný rozpočet**

|  |  |  |  |  |  |
| --- | --- | --- | --- | --- | --- |
| **p. č.** | **Názov položky** | **Merná jednotka** | **Množstvo** | **Jednotková cena** | **Výdavky celkovo bez DPH** |
| 1 | Nákup softvérovej aplikácie | súbor | 1 |  |  |
|  |  |  |  |  |  |
| **Cena celkom bez DPH** | |  |  |  |  |
| **DPH** | **0,00%** |  |  |  |  |
| **Cena celkom s DPH** | |  |  |  |  |

Bratislava, dňa ..............................

......................................................... .........................................................

Objednávateľ Zhotoviteľ

1. Uchádzač vyplní príslušnú tabuľku podľa toho, či je, alebo nie je platiteľom DPH. [↑](#footnote-ref-2)